Rīga Krasta

Rīga Krasta ir bijusī dzelzceļa stacija līnijā no Čiekurkalna stacijas līdz Rīgas ostai Pētersalas-Andrejsalas apkaimē. Stacijas ēka atrodas Andrejostas ielā 27.Latvian Railways. Infrastructure of station Riga Krasta (lv)

Tā bija ogļu kravu stacija, kas savienoja Latvijas dzelzceļa tīklu ar Rīgas ostu. Stacija atradās tuvu Daugavas krastam, kas atspoguļots stacijas nosaukumā.

Stacija pirmoreiz uzcelta 1889. gadā. Sākotnējā stacijas ēka bija no koka, tajā atradās arī telegrāfa stacija. No Rīgas Centrālās dzelzceļa stacijas uz turieni veda gar Daugavas krastu ejošs dzelzceļš, kas vēlāk tika likvidēts Rīgas dzelzceļa mezgla būvdarbu laikā. 1903. gadā tika pabeigts platsliežu dzelzceļš, kas veda no Brasas stacijas, pie kura atradās Rīgas-Preču I stacija. Pie stacijas izveidojās plašs atzaru ceļu tīkls, piemēram, 1901. gadā tika izbūvēti trīs sānceļi, kas veda uz ostas graudu elevatoru, un vēlāk no tiem izbūvēja dzelzceļa atzaru, kas veda uz Rīgas-Pleskavas dzelzceļu. 1911. gadā tika pabeigts dzelzceļš, kas veda uz Andrejsalas ziemeļu galu.

1903. gadā tika pabeigta jauna stacijas ēka, kas tika atjaunota 1947., 1980. un 2008. gadā. Oficiāli stacijas ēku atklāja 1907. gadā. Papildus galvenajai ēkai stacijas kompleksā ietilpa vēl desmit ēkas. Mūsdienās vecā stacijas ēka tiek izmantota kā administratīvā ēka,Andrejsala. IV daļa. DZELZCEĻŠ. STACIJA RĪGA-KRASTA. 2022. gadā tajā izvietojās palīdzības centrs Ukrainas bēgļiem "Common Ground".

Pēc savienojošā sliežu ceļa izjaukšanas 2020. gada 28. jūlijā, stacija tika slēgta 29. jūlijā.SIA “LDZ CARGO” informē par darba procesa organizēšanu pēc Rīga Krasta stacijas slēgšanas , 13. 08 2020

 Ārējas saites 
 Krasta stacijas fotogrāfijas 

 Atsauces 

Kategorija:Dzelzceļa satiksme Rīgā